Siku rin'wana Rhulani u te loko a ri karhi a famba, o hlangana na jaha rin'wana leri a ri vitaniwa Magazini. Jaha leri ri ve ri kokiwa rinoko hi Rhulani, hiloko ri n'wi yimisa. Ri hetelele hi ku gangisa Rhulani, kambe Rhulani a nga pfumelangi hikwalaho ka leswi jaha leri a a nga ri tivi. Magazini u ve a titivisa eka Rhulani, kambe Rhulani mahungu ya Magazini a nga kalangi a ma amukela. Masiku hinkwawo lawa ya Hosi Magazini o kho, ku sala Rhulani endzhaku, a n'wi byela hi ndlela leyi a a titwa hayona loko a n'wi ehleketa. A n'wi byela na leswaku u sungula ku vona munhu wa mahanyelo ya kahle hi Rhulani. Magazini a a tikomba a ri munhu wa mahanyelo ya kahle. Leswi na yena Rhulani a a ri na mahanyelo lamenene, a swi to fika swi ku kotlee! Ku herile nkarhi wo leha a ri karhi a n'wi landzelela, na ku karhala, a a nga karhali hikuva a tilavela nsati. Risimu ra Magazini a ri ri hungu rin'we ra leswaku wa fa hi Rhulani.